คือประจำเดือนรอบที่แล้วหมดไปได้ 2 วัน(ประจำเดือนมาวันที่19 หมดวันที่25) แล้วมีอะไรกันกับแฟน แต่หลั่งนอกค่ะ แล้วพอขึ้นเดือนใหม่มาประจำเดือนมาช้ากว่าปกติ อีกแค่ 2 อาทิตย์ก็หมดเดือนแล้วยังไม่มาสักที แล้วแฟนเกิดบอกกับเราว่า จริงๆก็แอบกลัวเหมือนกัน เพราะออกช้า กลัวว่ามันจะเล็ดรอดเข้าไปหน่อยนึง อีกอย่างคืออยากจะสอบถามค่ะว่า แบบนี้สามารถตรวจสอบการตั้งครรภ์ได้ตอนไหนอะค่ะ
สวัสดีค่ะ หากประจำเดือนมาวันที่ 19-25 พ.ย. แล้วได้มีเพศสัมพันธ์วันที่ 27 พ.ย.เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะส่วนประจำเดือนในรอบนี้ ก็อาจรอดูจนถึงวันที่ 19 ธ.ค.ก่อนว่าจะมาหรือไม่ค่ะ หรือหากจะตรวจหาการตั้งครรภ์ในวันนี้ ก็สามารถตรวจได้แล้ว เนื่องจากเกินระยะเวลา 2 สัปดาห์ไปแล้วนับจากที่ได้มีเพศสัมพันธ์ไป ซึ่งหากตรวจไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้น ก็ให้รอประจำเดือนต่อไปก่อนค่ะหากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพต่างๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น